Ma van SA dwelmmuil glo sy sal haar weer sien | Netwerk24
Abbas maai kolwers en rekords af
Hy is ’n voormalige sweiser in ’n leerfabriek in Pakistan.
Ma van SA dwelmmuil glo sy sal haar weer sien
Deur Werner Beukes 12 Oktober 2018 06:14
Elsie, ma van Letitia Bosman wat in Maleisië ter dood veroordeel is nadat sy met dwelms betrap is, is positief dat sy haar kind weer gaan sien.
“ ’n Vrou by die hof in Maleisië het vandag gebel en gesê dat Letitia se appélaansoek teen haar vonnis tot 6 Maart volgende jaar uitgestel is,” het Elsie Donderdag aan Netwerk24 gesê.
Die 27-jarige Letitia Bosman is op 12 September 2013 op die Senai Internasionale Lughawe in hegtenis geneem nadat daar 1,9 kg se metamfetamien, oftewel tik, in ’n sak gevind is wat sy by haar gehad het.Foto: Facebook
Elsie het met Bosman se vorige hofverskyning in Augustus laas met haar gepraat.
“Sy het my toe uit die tronk gebel en gesê dat die saak uitgestel is. ’n Ander vroutjie het my aandag op ’n nuusartikel gevestig wat sê dat die doodstraf in Maleisië afgestel gaan word.
“Ek los dit nou in die Here se hande. Dit is al wat ’n mens onder hierdie moeilike omstandighede kan doen,” sê Elsie.
Die 27-jarige Bosman is op 12 September 2013 op die Senai Internasionale Lughawe in hegtenis geneem nadat daar 1,9 kg se metamfetamien, oftewel tik, in ’n sak gevind is wat sy by haar gehad het. Sy is in Februarie 2015 in die hooggeregshof ter dood veroordeel.
Liew Vui Keong, minister in die justisie, het aan die begin van Oktober gesê dat daar ’n moratorium op alle doodsvonnisse geplaas moet word op die oog op die uiteindelike wegdoen van die doodstraf in Maleisië.
Dié nuwe wetgewing sal op 15 Oktober in die Maleisiese parlement bespreek word. Keong het versoek dat alle doodsvonnisse tydelik opgeskort moet word totdat ’n finale besluit daaroor geneem word.
“Ek voel positief dat ek my kind weer gaan sien,” sê Elsie.
Meer oor: Letitia Bosman | Maleisië | Doodstraf | Dwelmmuil
Staat help nie met dwelmmuil, sê familie
Regering pleit vir SA dwelmmuil in Viëtnam
SA dwelmmuil het 15 dae vir appèl